તેની લખોટી બરાબર નિશાન પર જ વાગીને કુંડાળામાંથી કેસરી રંગની લખોટી બહાર નીકળી. તે બહાર નીકળતાંની સાથે જ તે મુગ્ધતાથી કુદતી, તાળીઓ પાડતી વિજેતાની અદાથી હસીને ફરી દાવ લેવા તત્પર બની. તેનું આ રીતે કૂદવું, હસવું, દોડવું મને, મારા મનને મુગ્ધ કરી ગયા અને ત્યાંજ દૂરથી એક બાળક દોડતું આવી મમ્મી, મમ્મી કરતું તેને વળગી પડ્યું. તે છોકરીએ રમત પડતી મૂકીને બાળકને વહાલથી ઉંચકી ચુમીઓથી નવરાવી દીધું.